Pühapäeval läksin hommikul Ilmari juurde umbes kell pool kaksteist. Selleks ajaks olid end üles ajanud vaid Milanna ja Ilmar. Rääkisime juttu. Mingil hetkel otsustas Milanna minna pesema ja Ilmar ülejäänud rahvast üles ajama. Rahvas üleval ja Milanna pesnud, istusime niisama ja Milanna kiusas Ilmarit ("Kiusame kõik Ilmarit, tal pole ju tundeid!"). Kuni Milannale oli umbes 2 korda helistanud ta vanemad ja  3 korda Kaido. Kell kaks hakkasime mina, Milanna ja Ilmar liikuma. Erinevates suundades tegelikult. Mina sõitsin Tallinna, Milanna Jõgevale ja Ilmar arvatavasti Kaubamajja, et osta endale hambahari. Tallinna sõites hakkas lund sadama ja juhtusin nägema ka üht liiklusõnnetust tee ääres. Saatsin ka Liinale uusaastasoovi (omatehtud luuletus, juba neljas, pole ammu nii luuleline olnud). Kell pool kuus jõudsin Tallinna, mida kattis juba paks lumevaip. Käisin Sikupilli Prismas ja ootasin bussi, millega sõita  maale. Kell 18.20 väljus buss ja kell 19.30 olin Valgejõel, kus ema mind juba ootas. Jõudnud maamajja, nägin seal istumas Leivot, Kairit, Kaid ja Ivot. Varsti nägin ka Petsi (kahekuune koerakutsikas). Mingil ajal käisid Ode, Jüri, Kreete,Laura, Ramses, Anna ja Mart ka toas. aga seda selleks, et kedagi õue saada või veidike kuivada, et siis uuesti lund kuivatama minna. Vahepeal käisin ka mina õues ja kell 12 hakkasid pisikesed püromaanid Jüri ja Mart ilutulestikku laskma. Poole ühe paiku läksid kõik tuppa  tagasi ja pool kolm läksin magama, sest 9 tundi und kahe päeva peale on selgelt vähe. Vb hiljem täiendan, aga hetkel jälle lahkun internetist.